འདི་ལ་མཁན་ཆེན་ཁྲོ་རུ་ཚེ་རྣམ་གྱིས།འདིར་གསོ་དཔྱད་ཀུན་གྱི་རྒྱལ་བོ་དཔལ་ལྡན་རྒྱུད་བཞི་ཞེས་སུ་གྲགས་པ་འདིའི་བྱུང་བ་ཅུང་ཟད་ཙམ་ཞིག་རང་གི་འདོད་ཚུལ་ལྟར་བརྗོད་ན།དེ་ཡང་བོད་ཀྱི་རྒྱལ་རབས་སོ་བརྒྱད་པ་ཆོས་སྐྱོང་བའི་རྒྱལ་བོ་ཆེན་པོ་ཁྲི་སྲོང་ལྡེའུ་བཙན་གྱི་སྐུ་དུས་སུ།གངས་ཅན་སྨན་པའི་རྒྱལ་བོ་གཡུ་ཐོག་ཡོན་ཏན་མགོན་པོ་དེ་ཉིད་ཐུགས་བསྐྱེད་དུས་སུ་སྨིན་ནས་མཁས་པའི་སྙན་གྲགས་ཆེ་ཆེར་རྒྱས།ཆོས་རྒྱལ་ཁྲི་སྲོང་ལྡེའུ་བཙན་གྱི་བླ་ཡི་སྨན་པ་རུ་དབང་བསྒྱུར།སྐབས་དེར་རྗེ་བཙུན་གཡུ་ཐོག་ཆེན་པོས།སྔ་དར་བོད་ཀྱི་གསོ་བ་རིག་པའི་གཞུང་གདམས་རྣམས་རྩ་བ་རུ་བཟུང་།དེའི་ཁར་ཁ་ཆེ་ཟླ་བ་མངོན་པར་དགའ་བ་སོགས་ནས་ཞུས་པའི་མན་ངག་རྣམས་དང་།རྗེ་ཉིད་ཀྱི་ཐུན་མོང་མ་ཡིན་པའི་མྱོང་བྱང་རྣམས་ཀྱིས་བསྣན་ཁ་ཅི་རིགས་པར་མཛད་ནས་བདུད་རྩི་སྙིང་བོ་གསང་བ་མན་ངག་གི་རྒྱུདཅེས་བྱ་བའི་གཞུང་འདི་ཉིད་བརྩམས་པར་མཛད།ཅེས་གསུངས་སོ།